
Narva Linnavalitsus võtab vastu protokollilise otsuse:

1. Taotleda Narva Linnavolikogult määruse vastuvõtmist Täiendavate sotsiaaltoetuste maksmise korra Narva linnas kinnitamisest vastavalt lisatud Narva Linnavolikogu määruse eelnõule. 
2. Volitada Narva Linnavalitsuse abilinnapea Aleksander Ljudvig´ut kandma ette eelnimetatuid küsimusi Narva Linnavolikogu istungil.

EELNÕU

NARVA LINNAVOLIKOGU

MÄÄRUS

Täiendavate sotsiaaltoetuste maksmise kord Narva linnas


Määrus kehtestatakse Kohaliku omavalitsuse korralduse seaduse § 22 lõike 1 punkti 5 ning Sotsiaalhoolekande seaduse § 23 lõike 1 alusel. 

§ 1. Üldsätted
(1) Käesolev määrus reguleerib täiendavate sotsiaaltoetuste (edaspidi toetused) maksmise tingimusi ja korda Narva linnas isikutele, kelle elukohaks on rahvastikuregistri andmetel Narva linn. Käesoleva määruse mõistes on sotsiaaltoetus isiku või perekonna toimetuleku soodustamiseks antav rahaline toetus ja muu käesolevas määruses nimetatud mitterahaline sotsiaalabi.
(2) Toetuste maksmise allikaks on Narva linnaeelarve.
(3) Toetuste maksmist korraldab ja maksmiseks linnaeelarvest eraldatud vahendite üle peab arvestust Narva linna Sotsiaalabiamet (edaspidi Sotsiaalabiamet).
(4) Iga liiki toetusi võib taotleda üks kord aastas.
(5) Toetusi makstakse linna eelarves selleks ettenähtud vahenditest. Otsus toetuste määramise ja nende suuruse kohta võtab vastu vastav komisjon, mille koosseisu kinnitab oma otsusega Sotsiaalabiameti direktor. Toetuste suuruse määramisel lähtutakse selleks otstarbeks eelraves eraldatud vahendite summast.
§ 2. Toetuste liigid

(1) Laste suvepuhkuse toetus
(2) Jõulupakitoetus

(3) Elluastumistoetus

(4) Esmakordselt kooli mineva lapse toetus
(5) Koolimineku toetus

(6) Puudega laste toetus

(7) Abivahenditoetus

§ 3. Laste suvepuhkuse toetus
(1) Toetuse eesmärgiks on sotsiaalselt vähekindlustatud perekondadest lastele suvepuhkuse korraldamine. Puuetega lastele toetus eraldatakse majutuse tasustamise näol kuurorttsoonis, lastele teistest sotsiaalselt vähekindlustatud perekondadest - tuusiku kujul lastelaagrisse.
(2) Toetust on õigus saada järgmistel sihtrühmadel:

1) vanemliku hoolitsuseta jäänud lapsed (sealhulgas ka asenduskodus elavad lapsed);
2) puudega lapsed;
3) toimetulekuraskustega perekondadest lapsed, kelle perekonnad said toimetulekutoetust jooksval aastal vähemalt 3 kuud järjest;
4) riskiperedest lapsed (perekonnad, kes on Sotsiaalabiameti lastekaitse osakonna aktiivsel järelevalvel).
(3) Toetust võivad taotleda need perekonnad, kelle netosissetulek esimese pereliikme kohta on väiksem kui 50% kehtivast miinimumpalga määrast ja iga järgmise pereliikme kohta väiksem kui 40% kehtivast miinimumpalga määrast. Sissetuleku hulka arvatakse kõik netotulud, välja arvatud riigi- ja linnaeelarve vahenditest makstavad ühekordsed sotsiaaltoetused.

(4) Toetuse saamiseks esitab lapse seaduslik esindaja Sotsiaalabiametisse taotluse hiljemalt 15. maiks. Taotlusega kaasnevate kohustuslike dokumentide nimekirja kinnitab Sotsiaalabiamet. 
(5) Vanemliku hoolitsuseta jäänud lastele toetuse eraldamiseks valmistab ette vajalikke dokumente Sotsiaalabiameti lastekaitseosakond. 

§ 4. Jõulupakitoetus

(1) Jõulupakitoetus on ette nähtud kingipakina sotsiaalselt vähekindlustatud peredest lastele vanuses 2-12 aastat. 
(2) Ühe lapse peale eraldatakse üks kingipakk. 
(3) Toetust on õigus saada järgmistel sihtrühmadel: 
1) vanemliku hoolitsuseta jäänud lapsed (sealhulgas ka asenduskodus elavad lapsed);
2) puudega lapsed;
3) toimetulekuraskustega perekondadest lapsed, kelle perekonnad said toimetulekutoetust jooksval aastal vähemalt 3 kuud järjest;
4) riskiperedest lapsed (perekonnad, mis on Sotsiaalabiameti lastekaitse osakonna aktiivsel järelevalvel);
5) lasterikastest peredest lapsed (kus on vähemalt neli last).
(4) Jõulupakitoetuse kättetoimetamist korraldab Sotsiaalabiamet.
(5)  Kättetoimetamise korraldamiseks võib Sotsiaalabiamet kaasata ka Narva linnas tegutsevaid mittetulundusühinguid ja muid asutusi. Asutustele väljastatakse kingipakke vastuvõtu-üleandmise akti alusel. Jõulupakitoetuse kättetometamiseks kaasatud asutus on kohustatud andma Sotsiaalabiametile aru.
(6) Jõulupakitoetust väljastatakse ajavahemikus 15. detsember - 15. jaanuar. 
§ 5. Elluastusmistoetus

(1) Elluastumistoetusele on õigus lapsena hoolekandeasutuses kasvanud vanemliku hoolitsuseta isikul või eestkosteperest või perekonnas hooldamiselt ellu astunud isikul, kui ta astub iseseisvasse ellu.
(2) Toetuse saamiseks esitab taotleja Sotsiaalabiametile avalduse hiljemalt üks kuu enne iseseisvasse ellu astumist. Muid toetuse saamist põhjendavaid andmeid lisab taotlusele Sotsiaalabiameti lastekaitseosakond.

(3) Otsust toetuse määramise või mittemääramise kohta võtab vastu ameti direktor 30 päeva jooksul avalduse esitamise päevast.
§ 6. Esmakordselt kooli mineva lapse toetus 
(1) Toetus on ette nähtud kingipakina sotsiaalselt vähekindlustatud peredest esmakordselt kooli minevale lastele. 

(2) Toetust on õigus saada järgmistel sihtrühmadel:
1) puudega lapsed;
2) toimetulekuraskustega perekondadest lapsed, kelle perekonnad said toimetulekutoetust jooksval aastal vähemalt 3 kuud järjest;
3) riskiperedest lapsed (perekonnad, mis on Sotsiaalabiameti lastekaitse osakonna aktiivsel järelevalvel).
(3) Toetuse määramise aluseks on lapse seadusliku esindaja avaldus, mis esitatakse Sotsiaalabiametile hiljemalt 30. juuliks. 
(4) Kingipakid väljastatakse hiljemalt 31. augustiks.
(5) Kingipakkide saamist kinnitab lapse seaduslik esindaja oma allkirjaga. 

§ 7. Koolimineku toetus

(1) Koolimineku toetust on õigus saada perekondadel, kellel on toimetulekuraskused ning kes kasvatavad keskkoolis või gümnaasiumis õppivaid lapsi. Toetust on õigus saada perekondadel, kes said toimetulekutoetust jooksval aastal vähemalt 3 kuud järjest.
(2) Toetuse saamiseks peab lapse seaduslik esindaja esitama Sotsiaalabiametile taotluse ajavahemikus 01.august - 31.oktoober.
(3) Toetus makstakse hiljemalt 15. novembriks taotleja isiklikule pangaarvele. 
§ 8. Puudega laste toetus

(1) Puudega laste toetuse eesmärgiks on lapse puudest tingitud lisakulude osaline hüvitamine. Toetust võivad saada perekonnad, kes kasvatavad keskmise, raske või sügava puudega last.
(2) Toetuse saamiseks lapse seaduslik esindaja peab esitama Sotsiaalabiametile taotluse koos arstliku ekspertiisi otsuse koopia ning kulusid tõendavate dokumentidega. 

(3) Abikõlblikud kulud on abivahendite ja ravimite ostmine vastavalt arsti ettekirjutusele.
(4) Toetust on õigus taotleda kolme kuu jooksul pärast ravimite või abivahendi soetamist, millega seoses toetust taotletakse.
(5) Toetust võivad taotleda need perekonnad, kelle netosissetulek esimese pereliikme kohta on väiksem kehtivast miinimumpalga määrast ja iga järgmise pereliikme kohta väiksem kui 80% kehtivast miinimumpalga määrast. Sissetuleku hulka arvatakse kõik netotulud, välja arvatud riigi- ja linnaeelarve vahenditest makstavad ühekordsed sotsiaaltoetused.
§ 9. Abivahendi toetus

(1) Abivahendi toetuse eesmärgiks on abivahendi (välja arvatud hambaproteesid) soetamisega seotud kulude osaline hüvitamine. 

(2) Toetust võivad saada täiskasvanud inimesed, kellel on vajadus abivahendi järele.

(3) Toetus määratakse isikutele, kelle perekonna netosissetulek esimese pereliikme kohta on väiksem kehtivast miinimumpalga määrast ja iga järgmise pereliikme kohta väiksem kui 80% kehtivast miinimumpalga määrast.

(4) Toetuse saamiseks esitab taotleja või tema seaduslik esindaja Sotsiaalabiametile taotlus koos ostmist tõendavate abivahendi kuludokumentidega või abivahendi  müügiga tegeleva asutuse poolt esitatud arvega taotleja nimele.
(5) Toetust on õigus taotleda kolme kuu jooksul pärast abivahendi soetamist.

§ 10. Vaidluste lahendamine

Isik, kes leiab, et toetuste määramisel või määramata jätmisel on rikutud tema õigusi või piiratud tema vabadusi, võib esitada vaide seaduses sätestatud korras.

§ 11. Toetuse tagasinõudmine

Toetusi on õigus tagasi nõuda, kui toetuste määramise aluseks olid taotleja poolt teadlikult esitatud valeandmed. Juhul kui toetuse saaja keeldub valeandmete alusel saadud toetust vabatahtlikult tagastamast, võib Narva Linnavalitsus teha temale ettekirjutuse. Ettekirjutuse täitmata jätmise korral võib Narva Linnavalitsus anda ettekirjutuse sundtäitmisele täitemenetluse seadustikus sätestatud korras.
§ 12. Rakendussätted

Määrus jõustub seadusega sätestatud korras.
Mihhail Stalnuhhin

